open-index/open-wikipedia-markdown huggingface dataset:
Delphine

**Delphine** () on ranskankielinen naisen etunimi. Sen alkuperä on latinankielinen nimi Delphinus/Delphina, joka tarkoittaa "delfoilaista". Suomessa etunimi Delphine on annettu syyskuuhun 2025 mennessä noin 100–130 henkilölle.

## Tunnettuja Delphine-nimisiä

* Delphine Batho (s. 1973), ranskalainen poliitikko
* Delphine Cascarino (s. 1997), ranskalainen jalkapalloilija
* Delphine Claudel (s. 1996), ranskalainen maastohiihtäjä
* Delphine Gibson (1903–2018), pitkäikäinen yhdysvaltalainen
* Delphine de Girardin (1804–1855), ranskalainen runoilija ja kirjailija
* Delphine LaLaurie (1787–1849), louisianalainen seurapiirinainen ja sadisti
* Delphine Peretto (s. 1982), ranskalainen ampumahiihtäjä
* Delphine Racinet (s. 1973), ranskalainen haulikkoampuja
* Delphine Seyrig (1932–1990), ranskalainen näyttelijä

### Delphine taiteilijanimenä

* Belle Delphine, oik. *Mary-Belle Kirschner* (s. 1999), eteläafrikkalais-brittiläinen internet-persoona ja pornonäyttelijä

## Nimen muita merkityksiä

* Delphine Software, Ranskassa 1988–2004 toiminut videopelejä kehittänyt yritys
* 3218 Delphine, päävyöhykkeen asteroidi

## Lähteet
Drew Helleson

**Drew Helleson** (s. 26. maaliskuuta 2001 Farmington, Minnesota, Yhdysvallat) on yhdysvaltalainen jääkiekkoilija. Helleson pelaa NHL-joukkue Anaheim Ducksin organisaatiossa.  Hellesonin pelipaikka on puolustaja ja hän laukoo oikealta.

Colorado Avalanche varasi Hellesonin toisella kierroksella 47. varausvuorolla . Maaliskuussa 2022 Avalanche kauppasi Hellesonin ja toisen kierroksen varausvuoron  Ducksiin vaihdossa Josh Mansoniin. Helleson on pelannut urallaan kolme NHL:n runkosarjan ottelua. Näissä otteluissa hän on tehnyt yhden maalin. Helleson kuului Yhdysvaltain joukkueeseen Pekingin talviolympialaisissa 2022. Olympiaturnauksen kolmessa ottelussa hän syötti yhden maalin. Helleson edusti Yhdysvaltoja myös alle 20-vuotiaiden MM-kilpailuissa vuonna  2021. Turnauksen seitsemässä ottelussa hän teki kaksi maalia ja kaksi syöttöä eli neljä tehopistettä. Kaikki uran tilastot päivitetty 6. toukokuuta 2023.

## Lähteet
Mustalumihome

**Mustalumihome** (*Herpotrichia juniperi*) on kotelosieniin kuuluva lähinnä katajan mutta muidenkin havupuiden tuholaisena pidettävä sienilaji. Sienen itiöemä on kotelopullo, joka on tavattavissa mustan rihmaston pinnalla. Rihmasto muodostuu yleensä talvella neulasten pinnalle syksyllä joutuneista itiöistä. Mustalumihome on erityisesti tavattavissa runsaslumisilla alueilla kuten Itä- ja Pohjois-Suomessa ja kosteissa olosuhteissa kuten suojasäällä myös lumen pinnalla. Tuho on selkeintä taimitarhoilla, jossa sientä on torjuttu kemiallisesti. Typpilannoitus pahentaa sienen esiintymistä. Metsissä tuhot jäävät vähäisiksi eikä niihin ole tarpeen puuttua.

## Lähteet
Martin Lillandt

**Arne Karl Martin Lillandt**  (s. 23. marraskuuta 1945 Vaasa) on suomalainen eläköitynyt metsänhoitaja, päätoimittaja ja yritys- ja järjestöjohtaja, joka on saanut metsäneuvoksen arvonimen.

## Henkilöhistoria
Lillandtin vanhemmat olivat metsäneuvos Sigurd Lillandt ja Toini Tellervo Väisänen. Hän avioitui 1973 erikoissairaanhoitaja Marja Inkeri Bycklingin kanssa. Lillandt tuli ylioppilaaksi Vasa svenska lyceumista 1964 ja valmistui metsänhoitajaksi Helsingin yliopistosta  1969. Hän oli Peltosalmen Konepaja Oy:n markkinointipäällikkö 1969–1972, Oy W. Rosenlew Ab:n metsäosaston kenttäpäällikkö 1973–1974, korjuupäällikkö 1975, korjuu- ja kuljetuspäällikkö 1976–1977 ja mekaanisen metsäteollisuuden kehityspäällikkö 1977–1978, Sponsor Oy:n metsäkoneryhmän johtaja 1978–1979, Metsäkoneurakoitsijain Liiton, vuodesta 1980 Koneurakoitsijain Liitto,  toiminnanjohtaja 1979–1986 sekä Koneyrittäjien liiton toimitusjohtaja 1986–1993.

Maa- ja metsätaloustuottajain Keskusliiton metsäjohtaja Lillandt oli 1993–2002 ja Metsäliitto Osuuskunnan varatoimitusjohtaja 2003–2008. Hän oli myös *Koneurakoitsija*-lehden, vuodesta 1990 *Koneyrittäjä*-lehti, päätoimittaja 1979–1993, *KL-Uutisten* päätoimittaja 1984–1993 ja Finnmetko Oy:n toimitusjohtaja 1989–1993. Lillandtilla oli lisäksi useita kotimaisia ja kansainvälisiä asiantuntija- ja luottamustehtäviä. Metsäneuvoksen arvonimen hän sai 2005.

## Julkaisuja
* *Puuston vaurioituminen harvennusleimikoiden koneellisessa korjuussa*, 1970, Simo Hannelius ja Martin Lillandt.

## Lähteet
Lillandt

Maanviljelijä Karl-Johan Lillandt (1879-1976) ja hänen vaimonsa Emilia (o.s. Thomasfolk, 1881-1950) ottivat sukunimekseen Lillandt isojaon yhteydessä Pohjanmaalla Tiukan kunnassa 1900-luvun alussa. Tiukka liitettiin v. 1973 Kristiinankaupunkiin. 
Pariskunnalla oli seitsemän lasta: kunnallisneuvos Ivar Lillandt (1911-1991), Signe Uppstu (1912-2009), metsäneuvos Sigurd Lillandt (1914-2011), Lennart Lillandt (1916-1996), Elvina Mitts (1918-2002), Runar Lillandt (1921, kaatui sodassa 1941), Bertel Lillandt (1922-2012). 
Maanviljelysneuvos Runar Lillandt (s. 1944) on Ivar Lillandtin poika ja metsäneuvos Martin Lillandt (s. 1945) on Sigurd Lillandtin poika. Karl-Johan ja Emilia Lillandtilla on 23 lastenlasta.

*Martin Lillandt (s. 1945), metsänhoitaja, yritys- ja järjestöjohtaja, metsäneuvos, Sigurd Lillandtin poika
*Runar Lillandt (s. 1944), maanviljelijä ja elinkeinoelämän vaikuttaja, maanviljelysneuvos
*Sigurd Lillandt (1914–2011), metsänhoitaja, järjestöjohtaja, metsäneuvos.
Montigny

**Montigny** voi tarkoittaa seuraavia:

* Montigny-en-Morvan, kunta Nièvren departementissa Ranskassa
* Montigny-en-Ostrevent, kunta Nordin departementissa Ranskassa
* Montigny-le-Bretonneux, kunta Yvelinesin departementissa Ranskassa
* Montigny-lès-Arsures, kunta Juran departementissa Ranskassa
* Montigny-Saint-Barthélemy, kunta Côte-d’Orin departementissa Ranskassa
* Montigny-sur-Armançon, kunta Côte-d’Orin departementissa Ranskassa
* Montigny-sur-Meuse, kunta Ardennesin departementissa Ranskassa
Aaron Johnston

**Aaron Johnston** (s. 2. syyskuuta 1995) on irlantilainen kartanlukija.

## Ura
Johnston aloitti kartanlukijana vuonna 2011 Irlannin kansallisissa rallikilpailuissa ja toimi useiden kuljettajien kanssa. Hän aloitti vuonna 2016 Britannian juniorisarjassa Adam Bustardin kanssa. Vuonna 2019 hän aloitti Oliver Solbergin kartanlukijana, jolloin he voittivat Rally Liepājan sekä Latvian mestaruuden. Vuonna 2020 he osallistuivat täyteen WRC3-sarjaan. Vuoden 2021 lopussa hän aloitti kartanlukijana Takamoto Katsutalle rallin MM-sarjassa kauden kolmessa viimeisessä kilpailussa. Johnston sirtyi Keaton Williamsin tilalle, joka aloitti Katsutan kartanlukijana Daniel Barrittin loukattua selkänsä aikaisemmin kaudella.

Kaudella 2026 Johnston ja Katsuta voittivat ensimmäisen kerran MM-sarjan kilpailun voittamalla Safari-rallin.

## Lähteet
James Fulton

**James Fulton** (s. 9. maaliskuuta 1992) on irlantilainen kartanlukija. Fulton on osallistunut WRC2-sarjaan Josh McErleanin kanssa ja rallin MM-sarjaan Craig Breenin kanssa. Fulton oli autossa kun Breen kuoli, mutta selvisi itse vammoitta.

## Ura
Fulton aloitti rallissa vuonna 2012 ja osallistui kilpailuihin Amerikassa, Lähi-Idässä ja Euroopassa tavoitteena nousta rallin MM-sarjaan. Vuonna 2022 hän aloitti Craig Breenin kartanlukijana Japanin rallissa Paul Naglen jäätyä eläkkeelle.

## Lähteet
Anders Fryxell

**Anders Fryxell** (7. helmikuuta 1795 Edleskog – 21. maaliskuuta 1881 Tukholma) oli ruotsalainen kirjailija, pappi, rehtori ja Ruotsin akatemian jäsen vuodesta 1840. Fryxell kirjoitti sanat Värmlannin maakuntalauluun "Ack Värmeland, du sköna" ja julkaisi 46-osaisen *[[Berättelser ur svenska historien]]* -historiateoksen kouluja varten.
## Lähteet

## Aiheesta muualla
Cándido Carrera

**Cándido Carrera** (s. 1980, Salvatierra de Miño) on espanjalainen kartanlukija. 

## Ura
Carrera aloitti vuonna 2010 kartanlukijana José Antonio Suárezille WRC Academyssa. Hän osallistui kolmeen WRC3-sarjan kilpailuun Pepe Lópezin kanssa ja hän on osallistunut myös historic-ralleihin. Vuonna 2021 hän aloitti Dani Sordon kartanlukijana rallin MM-sarjassa.

## Lähteet
Kaustislainen viulunsoitto

**Kaustislainen viulunsoitto** on suomalaiseen kansanmusiikkiin lukeutuva elävä kansanperinne, jota harjoitetaan lähinnä Keski-Pohjanmaalla Kaustisella. Kaustislainen viulunsoitto ei ole pelkästään viulunsoittoon liittyvä harraste, vaan traditioon kuuluvat tiiviisti myös kanteleensoitto-, tanssi- ja pukuperinne.

Kaustislainen viulunsoitto on syntynyt osana alueen hääjuhlaperinteitä 1800-luvulta alkaen. Myöhemmin viulunsoitto on laajentunut osaksi jokapäiväistä arkea. Kaustisella on edelleen satoja perinteen harrastajia. Nykyään viulunsoittoperinne ei kuitenkaan ole niinkään kaikkialla arjessa tapahtuvaa ajanvietettä, vaan perinteen harrastaminen on organisoidumpaa ja sitä ylläpitävät lukuisat harrastajajärjestöt, ammattilaiset ja oppilaitokset.

Vuonna 2021 kaustislainen viulunsoitto hyväksyttiin Unescon aineettoman kulttuuriperinnön luetteloon.

## Lähteet

## Aiheesta muualla
* Kansanmusiikki-insituutti: Kaustislainen viulunsoitto
Koivunruskolaikku

**Koivunruskolaikku** (*Asteroma microspermum*) on laikkusieni, joka joka muodostaa suvuttomia kuromaitiöitä koivun lehtien alapinnalle. Ne näkyvät laakeina ja pyöreinä ruskeina laikkuina. Lehdet ruskettuvat syksyä kohden eivätkä pääse normaalilla tavalla kellastumaan. Lehdet varisevat herkästi, mutta metsätuhona laikkutautia ei pidetä merkittävänä. Biologisesti ruskolaikkusienen suvullista kehitysvaihetta ei toistaiseksi tunneta. Laji on aivan eri kuin viljan tuhoajana tunnettu ruskolaikku (*Stagonospora nodorum*).

## Lähteet
Häviäminen

**Häviäminen** (*La Disparition*) on ranskalaisen kirjailijan Georges Perecin surrealistinen romaani vuodelta 1969. Sen on suomentanut Ville Keynäs vuonna 2023.

Perec asui lähes koko elämänsä Pariisissa. Sosiologian tutkinnon hän tosin suoritti Tunisissa, jossa hänen vaimonsa työskenteli vuoden ajan. Vuonna 1967 Perec tutustui Raymond Queneauhon, joka oli kirjallisuustyöpaja Oulipon toinen perustaja. Perec toimi aktiivisesti Oulipossa ja kehitti itsensä Oulipo-kirjallisuuden virtuoosiksi, josta on osoituksena varsinkin hänen pääteoksensa *La vie mode d’emploi* (1978, *Elämä : Käyttöohje*, suom. 2006), jonka hän omisti Queneaun muistolle.

Jonkin rajoitteen käyttäminen on oulipolaisen kirjoittamisen keskeinen käsite ja tehokeino. Sen voi rinnastaa 1900-luvun modernisteihin: rajojen asettaminen luo vapautta. Rajoitteiden avulla kurotetaan konventioiden ulkopuolelle.

Ryhmä työsti tekstejä niinsanotulla sonettigeneraattorilla, jossa kirjallisuus yhdistyi matematiikkaan. Kirjoittamista ilman tietyn kirjaimen käyttämistä nimitetään lipogrammiksi. Ranskan kielessä *e*-kirjain on yleisin vokaali, ja ryhmässä testattiin ilman *e*-vokaalia kirjoitettuja tekstejä. Perec alkoi rakentaa tällä periaatteella romaaniaan. Kun *e*-kirjain on aakkosten viides, vältetään myös sanaa viides, niin että kirjassa ei ole viidettä lukua..

Romaanissa on runsaasti erilaisia henkilöhahmoja ja kullakin on oma erikoinen tapansa elää ja kadota. Päähenkilö Anton Voyl (ranskan *voyelle* tarkoittaa vokaalia) katoaa salaperäisesti romaanin puolivälissä. Romaanista puuttuu luku viisi, sillä e on aakkosten viides kirjan ja romaanissa on yhtä monta lukua kuin aakkosissakin. Ystävät yrittävät etsiä Voylia, mutta aina kun he ovat lähestymässä arvoituksen ratkaisua, he vuorostaan katoavat.

Suomennoksen lähtökohdaksi on otettu suomen tavallisin vokaali *a*, jota siis ei suomennoksessa käytetä. Saman periaatteen mukaan ei suomennoksessa ole ensimmäistä lukua. Sekä alkuperäisessä tekstissä että suomennoksessa harrastetaan tahallisia kömpelyyksiä ja vältetään kaikkein tavanomaisimpia kielen ilmaisuja.

## Lähteet
Runar Lillandt

**Karl Runar Lillandt**  (s. 24. helmikuuta 1944 Tiukka) on suomalainen maanviljelijä ja elinkeinoelämän vaikuttaja, joka on saanut maanviljelysneuvoksen arvonimen.

Lillandtin vanhemmat olivat maanviljelijä, kunnallisneuvos Karl Ivar Lillandt ja Hilma Irene Erlands. Hänen puolisonsa oli Berit Lillandt. Runar Lillandt kävi keskikoulun, Oriveden Opiston ja Korsholman maanviljelyskoulun. Hän on ollut vuodesta 1967 maanviljelijä Tiukassa eli vuodesta 1973 Kristiinankaupungissa. Lillandtilla on ollut lukuisia luottamus- ja asiantuntijatehtäviä, mukaan lukien  Osuuskunta Pohjanmaan Lihan edustajisto ja hallintoneuvosto, jonka puheenjohtajana hän toimi, Atrian hallintoneuvosto ja hallitus, A-Tuottajat Oy:n hallitus, Osuuskunta Metsäliiton hallintoneuvosto, jonka puheenjohtajana hän toimi, sekä Metsä-Serla Oyj:n, vuodesta 2001 M-real Oyj, hallitus. Lillandt on osallistunut myös Euroopan maatalousliiton (CEA) metsäkomission ja osuustoimintakomission toimintaan. Maanviljelysneuvoksen arvonimen hän sai 2002. 

## Lähteet
Martijn Wydaeghe

**Martijn Wydaeghe** (s. 1. syyskuuta 1992) on belgialainen kartanlukija. 

## Ura
Wydaeghe aloitti ralliuransa vuonna 2012 ja toimi kartanlukijana useille kuljettajille belgialaisissa ralleissa. Hän nousi tasolla ja toimi Philip Craccon kartanlukijana Rally de France Alsacessa seuraavana vuonna. Vuonna 2015 hän aloitti Mats van den Brandin kartanlukijana JWRC-sarjassa ja Guillaume de Méviusin kartanlukijana vuonna 2018. Vuoden 2021 alussa hän siirtyi Thierry Neuvillen kartanlukijaksi rallin MM-sarjaan.
Kaudella 2024 Wydaeghe ja Thierry Neuville voittivat kuljettajien mestaruuden. Mestaruus on ensimmäinen Belgialaisen kuljettajan mestaruus.

## Lähteet
Norsunluurannikon ralli 1991

**Norsunluurannikon ralli 1991** (viralliselta nimeltään *23. Rallye Cote d'Ivoire - Bandama*) oli rallin maailmanmestaruussarjan kilpailu kaudella 1991. Kilpailu järjestettiin 27.&ndash;31. lokakuuta 1991 Abidjanissa. Kilpailu oli kauden kahdestoista. Kilpailu ajettiin avoimilla tieosuuksilla, joilla oli 97 aikatarkastuspistettä. Reitin kokonaispituus oli . 

Kilpailu kuului vain kuljettajien mestaruussarjaan (ei valmistajien mestaruussarjaan). Kilpailuun lähti 37 autokuntaa, joista yhdeksän pääsi maaliin.

Kilpailun voitti Kenjiro Shinozuka, jolle voitto oli ensimmäinen rallin MM-sarjassa. Voitto oli myös ensimmäinen japanilaiskuljettajan voitto rallin MM-sarjassa.

## Tulokset

## Lähteet
Uussamanismi

**Uussamanismi** (myös **uusšamanismi**) on uskonnollinen tai hengellinen suuntaus, jossa modernin yhteiskunnan jäsenet pyrkivät omaksumaan samanistisia rituaaleja, oppeja tai käytäntöjä. Uussamanistisia liikkeitä on syntynyt 1900-luvun loppupuolelta alkaen, ja uussamanismi on kerännyt kannattajia lähinnä länsimaissa. Vaikka liikkeet ovat leimallisesti kehittyneisiin länsimaisiin yhteiskuntiin liittyviä, pyrkivät ne ottamaan vaikutteita etenkin Mesoamerikan, Pohjois-Amerikan, ja Amazonin alkuperäiskansoilta. Uussamanismissa näiden kulttuurien tarjoamia vaikutteita tyypillisesti poimitaan eklektisesti valikoiden. Vaikutteiden lähteenä toimivat etenkin kirjallisuus- ja internetaineistot. Samanistisia oppeja usein tulkitaan ideolisoiden ja romantisoiden, ilman suoraa yhteyttä alkuperäiseen samanistiseen traditioon.

Uussamanismi muistuttaa monilta osin New age-liikkettä ja uuspakanuutta. Kaikki nämä ovat modernille ja urbaanille yhteiskunnalle ominaisia henkisiä suuntauksia, jotka pyrkivät omaksumaan ajatuksia perinteisistä samanistisista tai luonnonuskontoihin liittyvistä traditioista. Kaikki ne ovat myös keskittyneet henkilön yksilöllisen kehittymisen edistämiseen uskonnollisluonteisten rituaalien ja harjoitteiden kautta. Uussamanismissa samanistiset rituaalit esitetäänkin esimerkiksi keinona parantaa mielen hyvinvointia tai saavuttaa uusia mielentiloja.

## Uussamanismin ja samanismin eroavaisuudet
Uussamanismin ja luonnonkansojen keskuudessa esiintyvien samanististen uskomusjärjestelmien välillä on lukuisia keskeisiä eroja. Samanismissa samaani on yhteisönsä keskeinen henkilö, jonka rooli nähdään tyypillisesti sekä oman yhteisönsä sosiaalisen yhteenkuuluvuuden vahvistajana, mutta ennen kaikkea kosmisen luonnonjärjestyksen ylläpitäjänä. Uussamanismissa henkisyyttä pyritään puolestaan harjoittamaan yksilöllisesti. Yhteisöä lujittavaa samaanin roolia ei välttämättä esiinny, vaan jokainen uussamanismin harjoittaja pyrkii harjoitteilla pikemmin edistämään omaa henkistä kehitystään tai hyvinvointiaan ja samanismi tarjoaa tähän lähinnä myyttisen paradigman, jonka kautta harjoitteita ja niihin liittyvää hengellistä symboliikkaa voidaan kehittää.

Samanistiset yhteiskunnat myös syntyivät ja kehittyivät nyky-yhteiskuntaia primitiivisemmissä oloissa, joissa elämä on huomattavasti nyky-yhteiskuntia epävarmempaa ja vaarallisempaa. Uussamanismi taas on leimallisesti kehittyneiden yhteiskuntien urbaaniin väestöön liittyvä ilmiö. Näin ollen alkuperäisen samanismin taustalla vaikuttava kokemusmaailma, joka perustuu tarpeeseen turvata jatkuvuuden tunne omassa elinpiirissä, on varsin kaukana uussamanismin harjoittajien tyypillisestä kokemusmaailmasta.

## Lähteet
Scarmagno

**Scarmagno** () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 793 asukasta.

## Lähteet

## Aiheesta muualla
Böblingenin piirikunta

**Böblingenin piirikunta** () on piirikunta Saksassa Baden-Württembergin osavaltiossa Stuttgartin hallintopiirissä. Sen pinta-ala on 618 neliökilometriä, ja siihen kuuluu 26 kuntaa. Kesäkuun 2022 lopussa piirikunnassa oli 397&nbsp;433 asukasta. Piirikunnan keskus on Böblingen ja suurin kaupunki Sindelfingen.

## Kunnat ja kaupungit

Böbligenin piirikuntaan kuuluu 26 kuntaa, joista 9 on kaupunkeja. Suluissa kuntien asukasluvut 30. kesäkuuta 2022.

## Lähteet

## Aiheesta muualla

*Piirikunnan verkkosivut
Nokia XR21

**Nokia XR21** tai **HMD XR21** on HMD Globalin 3. toukokuuta 2023 julkistama älypuhelin. Se julkistettiin alun perin Nokia XR21 -nimellä, mutta vuonna 2024 HMD Global esitteli sen uudelleen HMD XR21 -nimellä, kun yritys siirtyi käyttämään Nokia-brändin sijaan HMD-brändiä. Teknisiltä ominaisuuksiltaan puhelimet vastaavat toisiaan.

Puhelimessa on kahdeksanydinprosessori ja 6,49 tuuman näyttö, joka tukee 120 hertsin virkistystaajuutta. Tallennustilaa on 128 gigatavua ja keskusmuistia kuusi gigatavua. Puhelimessa on kaksi takakameraa, joista toinen on 64 megapikselin pääkamera ja toinen kahdeksan megapikselin ultralaajakulmakamera. Etukameran tarkkuus on 16 megapikseliä. Akun kapasiteetti on 4&nbsp;800 milliampeerituntia, ja se tukee 33 watin latausta. Käyttöjärjestelmänä on Android 12. Puhelimelle on luvattu kolme vuotta versiopäivityksiä ja neljä vuotta tietoturvapäivityksiä.

Puhelin on tehty rakenteeltaan erityisen kestäväksi. Se on pölyn- ja vedenkestävä, ja sen IP-luokitus on 68. Laite kestää tunnin upotuksen 1,5 metrin syvyyteen ja pudotuksen 1,8 metristä.

Lokakuussa 2023 HMD Global kertoi, että se on aloittanut Nokia XR21:n valmistuksen Unkarissa. Kaikki HMD XR21 -puhelimet on valmistettu Unkarissa.

## Lähteet

## Aiheesta muualla
*Nokia XR21 HMD Globalin sivuilla
*HMD XR21 HMD Globalin sivuilla
Lehtikuusenjuovakariste

**Lehtikuusenjuovakariste** (*Hypodermella laricis*) on eri lehtikuusilajeihin ilmaantuva sienitauti. Suomessa sitä on todettu ensi kerran vuonna 2007. Sienen pääesiintymisaluetta ovat olleet Keski-Euroopan vuoristometsissä. Taudin iskettyä lehtikuusen neulaset muuttuvat vihreistä punaruskeiksi.

## Lähteet
Gary Dilley

**Gary J. Dilley** (s. 15. tammikuuta 1945 Washington) on yhdysvaltalainen kilpauimari, joka saavutti olympiahopeaa selkäuinnissa vuonna 1964.

Dilley saavutti Tokion olympialaisissa 1964 hopeaa 200 metrin selkäuinnissa ajalla 2.10,5. Hän hävisi joukkuetoverilleen Jed Graefille 0,2 sekuntia molempien alitettua aiemman maailmanennätyksen mutta voitti Yhdysvaltain kolmoisvoiton varmistaneen Bob Bennettin 2,6 sekunnilla. Vuoden 1965 universiadeissa Budapestissa Dilley voitti kultaa 200 metrin selkäuinnissa ja 4&nbsp;×&nbsp;100 metrin vapaauintiviestissä. Hän voitti Yhdysvaltain yliopistomestaruudet 100 ja 200 jaardin selkäuinnissa vuosina 1965 ja 1966.

Dilley työskenteli urheilu-uransa jälkeen hammaslääkärinä.

## Lähteet
Robert McGregor

**Robert "Bobby" McGregor** (s. 3. huhtikuuta 1944 Falkirk, Skotlanti) on brittiläinen kilpauimari, joka saavutti vapaauinnissa olympiahopeaa vuonna 1964 ja voitti Euroopan-mestaruuden vuonna 1966.

McGregor osallistui kaksiin olympialaisiin. Tokiossa 1964 hän saavutti hopeaa 100 metrin vapaauinnissa ajalla 53,5, millä hän hävisi Yhdysvaltain Don Schollanderille 0,1 sekunnilla. Tokion kisojen viesteissä hän sijoittui seitsemänneksi 4&nbsp;×&nbsp;100 metrin vapaauinnissa ja kahdeksanneksi 4&nbsp;×&nbsp;100 metrin sekauinnissa sekä karsiutui 4&nbsp;×&nbsp;200 metrin vapaauinnin alkuerissä. Méxicon olympialaisissa 1968 McGregor sijoittui neljänneksi 100 metrin vapaauinnissa ajalla 53,5 ja 4&nbsp;×&nbsp;100 metrin vapaauinnissa sekä karsiutui 4&nbsp;×&nbsp;100 metrin sekauinnin ja 4&nbsp;×&nbsp;200 metrin vapaauinnin alkuerissä.

McGregor saavutti EM-kilpailuissa Leipzigissa 1962 hopeaa 4&nbsp;×&nbsp;100 metrin vapaauinnissa ja voitti Utrechtissa 1966 kultaa 100 metrin vapaauinnissa. Vuoden 1967 universiadeissa hän saavutti kolme hopeaa ja yhden pronssin, joista yksi hopea tuli 100 metrin vapaauinnista ja loput mitalit viesteistä..

McGregor paransi useasti Euroopan-ennätystä 100 metrin vapaauinnissa vuosina 1963–1964, parhaimmillaan aikaan 53,9. Hän menetti ennätyksen syyskuussa 1964 ranskalaiselle Alain Gottvallèsille, joka ui maailmanennätyksen 52,9.

McGregorin isä David McGregor kilpaili olympialaisissa vesipalloilijana vuonna 1936.

## Lähteet
J. K. Enqvist

**Juho Konrad Enqvist** (6. helmikuuta 1863 Hämeenlinna – 1920 Tampere) oli suomalainen toimittaja, joka työskenteli *[[Kansan Lehti|Kansan Lehden]]* päätoimittajana vuosina 1898-1901.

Enqvist oli varsinaiselta ammatiltaan savenvalaja. Hän piti liikettä Tampereen keskustorilla ja työskenteli myöhemmin Tampereen kaakelitehtaan työnjohtajana. Enqvist toimi 1890-luvulla Tampereen Ulkotyöväenyhdistyksen sihteerinä ja vaikutti myös Suomen Työväenpuolueessa. Hän oli perustamassa *Kansan Lehteä* ja toimi sen ensimmäisenä päätoimittajana. Enqvist jätti tehtävänsä saatuaan tuomion kunnianloukkauksesta, kun oli lehdessä arvostellut Ratinan Konepajan työläisten oloja.

## Lähteet
Alain Gottvallès

**Alain Alex Jean Gottvallès** (22. maaliskuuta 1942 Casablanca, Marokko – 28. helmikuuta 2008 Aubenas) oli ranskalainen kilpauimari. Hän voitti vapaauinnissa kaksi Euroopan-mestaruutta vuonna 1962 ja ui 100 metrin vapaauinnissa maailmanennätyksen vuonna 1964.

Gottvallès voitti Leipzigin EM-kilpailuissa 1962 kultaa 100 metrin vapaauinnissa ja 4&nbsp;×&nbsp;100 metrin vapaauinnissa sekä saavutti hopeaa 4&nbsp;×&nbsp;200 metrin vapaauinnissa. Rooman olympialaisissa 1960 hän karsiutui alkuerissä 100 metrin vapaauinnissa ja 4&nbsp;×&nbsp;100 metrin sekauintiviestissä, mutta Tokion olympialaisiin 1964 hän lähti 100 metrin vapaauinnin maailmanennätysmiehenä uituaan syyskuussa 1964 Budapestissa ajan 52,9. Tokiossa hän jäi kuitenkin 100 metrin vapaauinnissa viidenneksi ajalla 54,2 ja 4&nbsp;×&nbsp;200 metrin vapaauinnissa kuudenneksi, minkä lisäksi Ranskan joukkue hylättiin 4&nbsp;×&nbsp;100 metrin vapaauintiviestin loppukilpailussa. Elokuussa 1962 Gottvallès kuului maailmanennätyksen 3.42,5 uineeseen Ranskan 4&nbsp;×&nbsp;100 metrin vapaauintiviestijoukkueeseen.

## Lähteet
Joensuun parafest

**Joensuun Parafest** on Joensuussa, Pohjois-Karjalassa vuosittain järjestettävä vammaistaiteen festivaali- ja kulttuuritapahtuma. Esteetön ja maksuton elokuinen festivaali järjestetään ensimmäisen kerran vuonna 2010.  Festivaalin tunnuslause on ”Kulttuuri kuuluu kaikille”.

Joensuun Parafest on Suomen ensimmäinen vammaistaiteeseen keskittynyt festivaali. Tapahtumassa esiintyy sekä kotimaisia että ulkomaisia vammaisia amatööri- ja ammattitaiteilijoita kuvataiteen, musiikin, teatterin, kirjallisuuden, runouden, valokuvataiteen ja elokuvataiteen aloilta. Lisäksi tapahtuma sisältää seminaareja, työpajoja, keskustelutilaisuuksia, kohtaamiskahviloita ja muuta toimintaa.

Parafestissä on niin vammaisuuden kokemuksia kuvaavia teoksia kuin myös vammaisuudesta erillisten aiheiden kautta. Termiä *vammaistaide* käytetään Suomessa joskus tarkoittamaan kaikkea vammaisten tekemää taidetta, vaikka teosten sisältö ei liittyisi vammaisuuteen. Vaihtoehtoiseksi termiksi vammaisuuden kokemuksia kuvaavalle taiteelle on esitetty termiä vammaispoliittinen taide, joka keskittyy aihevalinnoissaan vammaisuuden kokemuksia käsittelevään taiteeseen, usein yhteiskunnallisesta näkökulmasta.

Festivaalin organisoinnista ja järjestämisestä vastaa Joensuun Parafestyhdistys ry.. Yhdistys järjestää tapahtumaa yhteistyössä erilaisten vammaisjärjestöjen ja vapaaehtoisten toimijoiden kautta.
Vuonna 2013 yhdistys palkittiin Pohjois-Karjalan Taidetoimikunnan Kulttuuriteko 2013-tunnustuspalkinnolla ja Joensuun kaupungin jakamalla Kulttuuripalkinnolla ja vuonna 2022 Pohjois-Karjalan järjestöasiain neuvottelukunta JANEn JärjestöStara-palkinnolla.

## Lähteet

## Aiheesta muualla
* Parafestin verkkosivut
Puuhkajalkakyyhky

**Puuhkajalkakyyhky** (*Drepanoptila holosericea*) on kyyhkyihin kuuluva lintulaji. Lajia tavataan Uudessa-Kaledoniassa.

## Koko ja ulkonäkö
Puuhkajalkakyyhky voi kasvaa 28–32 cm pitkäksi, ja koiraat ovat naaraita kookkaampia. Sukupuolet muistuttavat ulkonäöltään enimmäkseen toisiaan. Ruumiinrakenteeltaan laji on pitkäsiipinen ja lyhytpyrstöinen. Pää, ylärinta, selkä ja siivet ovat väriltään vihreät. Lajin siivissä on kaksi harmahtavaa juovaa. Puuhkajalkakyyhkyn rinnan poikki kulkee ohut valkoinen ja musta kaari. Vatsa ja alaperä ovat koiraalla kirkkaan keltaiset ja naaraalla vihreämmät. Puuhkajalkakyyhkyn jaloissa on valkoinen höyhentupsu.

## Levinneisyys ja elintavat
Puuhkajalkakyyhkyä esiintyy Uuden-Kaledonian pääsaarella ja läheisellä Pinssaarella. Lajin elinympäristöä ovat erityisesti kosteat ja tiheät vuoristometsät, mutta myös kuivemmat ympäristötm esimerkiksi savannit. Linnut kerääntyvät parviksi syödessään marjoja ja hedelmiä, muutoin ne liikkuvat yksittäin. Puuhkajalkakyyhky pesii heinäkuusta marraskuulle. Naaras munii yhden munan puuhun tai pensaaseen tehtyyn risupesään.

Puuhkajalkakyyhky kannan kooksi arvioidaan enimmillään noin 140&nbsp;000 yksilöä. Kantaa uhkaavat elinympäristön häviäminen hakkuiden ja maastopalojen vuoksi sekä metsästys. Metsästystä on rajoitettu lainsäädännöllä.

## Lähteet
Varparannan koulu

**Varparannan koulu** on peruskoulu (luokat 1-6) Kontiolahdella. Se valmistui vuonna 2004. Koulussa opiskelee 49 oppilasta lukuvuonna 2024–2025. Koulun pihalla on oma jääkiekkokaukalo, jossa pelataan liikuntatunneilla esimerkiksi jalkapalloa tai pesäpalloa.

## Lähteet
Elisabet II:n kruunajaiset

Elisabet II kruunattiin Yhdistyneen kuningaskunnan ja muiden Kansainyhteisön valtakuntien eli Commonwealth realmien kuningattareksi 2. kesäkuuta 1953 Westminster Abbeyssa Lontoossa. Hän nousi valtaistuimelle 25-vuotiaana isänsä Yrjö VI:n kuoltua 6. helmikuuta 1952. Kruunajaiset pidettiin yli vuotta myöhemmin, koska perinteen mukaan hallitsijan kuoltua on annettava riittävä aika kulua. Se antoi myös suunnittelukomiteoille riittävästi aikaa valmistautua seremoniaan. Kruunajaisseremonian aikana Elisabet vannoi valan, voideltiin pyhällä öljyllä, ja kruunattiin Yhdistyneen kuningaskunnan, Kanadan, Australian, Uuden-Seelannin, Etelä-Afrikan, Pakistanin ja Ceylonin (nykyinen Sri Lanka) kuningattareksi.

Kruunajaiset olivat historian ensimmäiset, jotka televisioitiin kokonaan. Elisabetin kruunajaiset olivat 1900-luvun neljännet ja viimeiset brittiläiset kruunajaiset. Sen arvioitiin maksaneen 1,57 miljoonaa Englannin puntaa (noin 43&nbsp;427&nbsp;400 puntaa vuonna 2019).

## Lähteet

## Aiheesta muualla
Andorran parlamenttivaalit 2015

**Andorran parlamenttivaalit 2015** toimitettiin 1. maaliskuuta 2015 Andorrassa. Vaaleissa valittiin 28 edustajaa Andorran parlamenttiin, joka on yksikamarinen. Ehdokkaita oli 106. Ääniä annettiin 16&nbsp;084, ja äänestysprosentti oli 65,6.

## Tulokset
Puolueet saivat paikkoja seuraavasti:
* Demòcrates per Andorra: 15 paikkaa.
* Andorran liberaalit: 8 paikkaa.
* Vaaliliitto: 3 paikkaa.
* Edistyksellinen sosiaalidemokraattinen puolue: 2 paikkaa.

Kolme paikkaa saaneeseen vaaliliittoon kuului Sosiaalidemokraattinen puolue, vihreät, kansalaisaloite ja sitoutumattomia poliitikkoja.

## Lähteet
Minä liityin sinuun

**Minä liityin sinuun** on Mariskan kappale, joka julkaistiin singlenä syyskuussa 2019 sekä lokakuussa 2019 ilmestyneellä albumilla *[[Mariska (albumi)|Mariska]]*. Kappaleen tyylilaji on pop. Sen on sanoittanut Mariska itse, ja sen sanat käsittelevät kahden ihmisen liittoa viittauksin kreikkalaiseen, egyptiläiseen ja kristilliseen mytologiaan mutta toisaalta myös Pompejin tuhoon.

Kappaleen paras sijoitus oli radiolistan 16. sija viikolla 45/2019. Se on ollut Mariskan suosituin kappale suoratoistopalveluissa, ja esimerkiksi Spotifyssa sitä oli kuunneltu yli 7 miljoonaa kertaa (kevät 2023).

Vain elämää -sarjan 11. kaudella kappaleen esittivät Herra Ylppö ja Yeboyah. Tämä versio nousi singlelistan sijalle 7 ja radiolistan sijalle 97.

## Lähteet
Andorran parlamenttivaalit 2011

**Andorran parlamenttivaalit 2011** toimitettiin Andorrassa 3. huhtikuuta 2011. Vaaleissa valittiin 28 edustajaa Andorran parlamenttiin. Valituista tasan puolet oli naisia ja puolet miehiä. Äänioikeutetuista 74,1 prosenttia kävi äänestämässä, ja ääniä annettiin 16&nbsp;197. Vaalit voitti Demòcrates per Andorra.

## Tulokset
Paikkajako vaalien jälkeen oli seuraava:
* Demòcrates per Andorra: 20 paikkaa
* Sosiaalidemokraattinen puolue: 4 paikkaa
* Lauredialainen unioni: 2 paikkaa.

## Lähteet
Trilby-hattu

**Trilby** on kapealierinen hattu. Trilbyä pidettiin aikoinaan rikkaan miehen suosimana hattuna. Sitä kutsutaan Britanniassa joskus "ruskeaksi trilbyksi" .

Perinteinen lontoolainen hattuyhtiö Lock and Co. kuvailee, että trilbyllä on "lyhyempi reunus, joka on hieman kallistettu edestä alaspäin ja käännetty takaa ylöspäin" verrattuna fedoran "leveämpään reunaan, joka on tasaisempi". Trilbyssä on myös hieman lyhyempi kruunu kuin tyypillisessä fedora-designissa.

## Historia
Hattu on saanut nimensä George du Maurierin vuonna 1894 julkaistun *Trilby* -romaanin sankarittaren mukaan, joka kantaa tällaista hattua kirjan yhdessä kirjan kuvituksessa.  Sama hattu nähtiin myöhemmin myös romaanin lavasovituksessa. Näytelmän ensimmäisessä Lontoon esityksessä käytettiin tämän tyylistä hattua, jota alettiin pian kutsua "*Trilby* -hatuksi".  Sen muoto muistuttaa hieman tirolilaista hattua.

Perinteisesti Trilby valmistettiin kanin karvoista tehdystä huovasta, mutta nykyään se on yleensä valmistettu muista materiaaleista, kuten tweedistä, oljesta, raskaasta puuvillasta, villasta ja villan/nailonin sekoituksista. Hattu saavutti yleisen suosionsa 1960-luvulla, koska amerikkalaisten autojen mataluus teki epäkäytännölliseksi käyttää korkealla kruunulla varustettua hattua ajon aikana. Trilbyn suosio hiipui 1970-luvulla, kun miesten päähineet poistuivat muodista ja miesten muoti keskittyi hyvin säilyviin kampauksiin.

Hatun suosio nousi uudelleen 1980-luvun alussa, jolloin sitä markkinoitiin sekä miehille että naisille. 

## Populaarikulttuurissa
Frank Sinatra tunnettiin trilbyhatuistaan, ja hänellä onkin omaa nimeään kantava nimikkotrilby. Reggae-runoilija Linton Kwesi Johnson käyttää trilbyä usein esitystensä aikana. Peter Sellers käytti roolissaan Jacques Clouseauna käytti trilbyä Blake Edwardsin elokuvassa *[[Laukaus pimeässä|A Shot in the Dark]]* (1964). Sarjakuvahahmo Tarkastaja Gadget käyttää trilbyä. 

Are You Being Served? tilannekomediasarjan jaksossa "The Think Tank", Grace Brothersin myymälän toimintaperiaatteesta paljastuu, että se sisältää hierarkkisen järjestyksen miespuolisten hattujen pukeutumiseen. Bowlerhatut osastojen päälliköille ja heitä ylemmille, homburgit vanhemmalle henkilöstölle ja trilbyt tai lippalakit nuoremmalle henkilökunnalle.

## Lähteet
Monte Carlo -ralli 1995

**Monte Carlo -ralli 1995** (viralliselta nimeltään *63. Rallye Automobile de Monte-Carlo*) oli rallin maailmanmestaruussarjan kilpailu kaudella 1995. Kilpailu järjestettiin 21. &ndash; 26. tammikuuta 1995 Monacossa. Kilpailu oli kauden ensimmäinen ja erikoiskokeiden yhteispituus oli .

Kuljettajat kritisoivat FIA:n tekemiä muutoksia huoltosääntöihin ja rajoituksia rengasvalintoihin. Didier Auriol ja Colin McRae suistuivat tieltä kilpailun aikana ja Armin Schwarz keskeytti mekaaniseen ongelmaan. Mitsubishi ajoi edellisen vuoden autoilla seuraavan evoluutiomallin tullessa myöhemmin kauden aikana.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla 
* Rallye Monte-Carlo 1995
Andorran parlamenttivaalit 2009

**Andorran parlamenttivaalit 2009** toimitettiin 26. huhtikuuta 2009 Andorrassa. Vaaleissa valittiin Andorran parlamenttiin 28 edustajaa. Valituista yhdeksän oli naisia. Äänioikeutetuista 75,3 prosenttia kävi äänestämässä.

## Tulokset
Puolueiden paikkajako vaalien jälkeen:
* Sosiaalidemokraattinen puolue: 14 paikkaa
* Demòcrates per Andorra: 11 paikkaa
* Andorran muutoksen puolesta: 3 paikkaa.

## Lähteet
El Pason ammuskelu 2019

**El Pason ammuskelu** oli 3. elokuuta 2019 El Pasossa Texasissa tapahtunut terrori-isku, jossa 21-vuotias äärioikeistolainen mies ampui 23 ihmistä paikallisen kauppakeskuksen Walmart-myymälässä. Ammuskelu kohdistui meksikolaista alkuperää oleviin ihmisiin. Yhdysvaltain liittovaltion poliisi FBI tutki tekoa terrorismina ja viharikoksena. Kuolleiden määrällä mitattuna ampuminen on modernin Yhdysvaltojen historian kuudenneksi pahin.

## Ammuskelu
Ammuskelu tapahtui 3. elokuuta 2019 Walmartissa, El Pason itäpuolella. Crusius käveli myymälälle AK-47-tyyppisen puoliautomaattikiväärin kanssa, ja avasi tulen noin kello 10.40 aamupäivällä. Ennen ampumista hän oli kirjoittanut maahanmuuton vastaisen manifestin internetpalvelu 8chaniin.

Myymäläpäällikkö näki Crusiuksen ammuskelevan jo parkkipaikalla, jolloin hän antoi muille työntekijöille ilmoituksen ampujasta. Työntekijät alkoivat evakuoida asiakkaita. Moni kaupassa ollut ihminen piiloutui muualle rakennukseen tai pöytien alle.

Ensimmäiset viranomaiset saapuivat noin kuuden minuutin sisällä ensimmäisestä hätäkeskuspuhelusta. El Pason poliisin ja ensihoidon lisäksi paikalle tulivat Texas Rangers, FBI ja ATF. Hieman ammuskelun jälkeen Curisius ajoi läheiseen liittymään, jossa hän esittäytyi ampujaksi ja antautui viranomaisille. 

## Tekijä ja tuomio
Ampuja, 21-vuotias **Patrick Wood Crusius**, sai liittovaltiolta 90 murha- ja viharikossyyttettä, ja tunnusti ne 8. helmikuuta 2023, kun Yhdysvaltain oikeusministeriö päätti olla antamatta kuolemantuomiota. 7. heinäkuuta 2023 Crusius tuomittiin liittovaltion 90 peräkkäiseen elinkautiseen vankeusrangaistukseen, mutta joutui vielä vastaamaan oikeudessa Texasin osavaltion syytteisiin. Ne olisivat silti voineet johtaa kuolemanrangaistukseen Texasin lakien mukaan. Crusius myönsi syyllisyytensä osavaltion syytteisiin 21. huhtikuuta 2025, ja hänet tuomittiin elinkautiseen vankeuteen ilman mahdollisuutta päästä ehdonalaiseen.

## Lähteet
Kroatian parlamenttivaalit 2020

**Kroatian parlamenttivaalit 2020** toimitettiin Kroatiassa 5. heinäkuuta 2020. Vaaleissa valittiin 151 edustajaa Kroatian parlamenttiin. Vaalit voitti koalitio, jota johti Kroatian demokraattinen liitto.

## Tulokset
Paikkajako vaalien jälkeen:
* Kroatian demokraattisen liiton johtama koalitio: 66 paikkaa
* Uudelleenkäynnistä-koalitio: 41 paikkaa
* Kotimaan liikkeen johtama koalitio: 16 paikkaa
* Silta: 8 paikkaa
* Vihervasemmistolainen koalitio: 7 pauikkaa
* Pametnon johtama koalitio: 3 paikkaa
* Kroatian kansanpuolue – Liberaalidemokraatit: 1 paikka
* Kansanpuolue - Reformistit -koalitio: 1 paikka.

## Lähteet
Bavarian Nordic

**Bavarian Nordic A/S** on tutkimukseen perustuva tanskalainen bioteknologiayritys ja lääkeyhtiö, joka kehittää ja valmistaa rokotteita erilaisten tartuntatautien ehkäisyyn ja hoitoon. Yhtiö työllistää noin 430 työntekijää, joista noin 300 työskentelee yhtiön pääkonttorissa Kvistgårdissa, Hellerupissa. Yhtiöllä on myös kehityskeskukset Münchenin alueella Saksassa sekä Morrisvillessä, Pohjois-Carolinassa. Yhtiö tunnetaan erityisesti isorokkorokotteistaan. Yhtiö on myös kehittänyt rokotteita ebolaa ja m-rokkoa vastaan. Yrityksen perusti vuonna 1994 liikemies Asger Aamund. Aamund toimi hallituksen puheenjohtajana ja osaomistajana vuoden 2015 alkuun. Yhtiö on listattu Kööpenhaminan pörssissä.

## Katso myös
* Luettelo Kööpenhaminan pörssissä noteeratuista yhtiöistä

## Lähteet
Agraarisosialismi

**Agraarisosialismi** on sosialismin haara, jonka kannattajien keskeinen tavoite on viljelymaan kollektiiviseen yhteisomistukseen perustuva talousjärjestelmä. Tähän voidaan pyrkiä esimerkiksi jakamalla maaomistukset pienviljelijöiden tai talonpoikien muodostamien kollektiivien haltuun. Agraarisosialismi on läheistä sukua agraarianarkismille ja se voidaan myös nähdä agraarianarkismin eräänä haarana.

Agraarisosialismin kannattajien esillä pitämät teemat liittyvät etenkin maatalouteen ja pienviljelyyn. Viljelijöiden päätösvaltaa saatetaan haluta ulottaa esimerkiksi viljeltävien kasvilajien valintaan. Myös päätöksenteon paikallisuus on agraarisosialismissa usein keskeinen periaate, ja poliittista järjestelmää saatetaan haluta uudistaa itsehallinnollisten ja egalitarististen kyläyhteisöjen suuntaan. 

Agraarisosialismi liittyy usein kehittyvien maiden sosialistisiin liikkeisiin, sillä sen kannatus perustuu haja-asutusalueilla elävien ja maanviljelystä elantonsa saavien henkilöiden tukeen. Toisaalta esimerkiksi Meksikossa 1800-luvun lopulla vaikuttanut agraarisosialismi nautti kannatusta myös urbaaneilla alueilla ja arvomaailmaltaan patrioottisen väestönosan keskuudessa. Agraarisosialistit perustelivat aatesuuntaansa kaupunkilaiselle tai konservatiiviselle väestölle sillä, että tasa-arvoa edistävien poliittisten uudistusten myötä myös vähäosainen väestö alkaa tuntea ylpeyttä maastaan.  

## Lähteet
Kroatian parlamenttivaalit 2016

**Kroatian parlamenttivaalit 2016** järjestettiin 11. syyskuuta 2016 Kroatiassa. Vaaleissa valittiin 151 edustajaa Kroatian parlamenttiin. Vaaleissa eniten paikkoja sai Kroatian demokraattinen liitto. Vaaleissa annettiin lähes kaksi miljoonaa ääntä, ja äänestysprosentti oli noin 52,6.

## Tulokset
Paikkajako vaalien jälkeen:
* Kroatian demokraattinen liitto: 61
* Kroatian sosiaalidemokraattinen puolue: 54
* Sitoutumattomien silta: 13
* Ihmiskilpi: 8
* Istrian demokraattinen kokous: 3
* Pääministerin liitto: 2
* Kroatian Slavonian ja Baranjan demokraattinen liitto: 1
* Lisäksi yksi sitoutumaton.

## Lähteet
Royal Unibrew

**Royal Unibrew A/S** (aik. **Bryggerigruppen**, 1989–2005) on tanskalainen panimoyhtiö ja Tanskan toiseksi suurin panimokonserni. Konsernin liikevaihto oli vuonna 2020 7,3 miljardia Tanskan kruunua. Yhtiöllä on noin 2 600 työntekijää, joista 500 työskentelee Faxessa, jossa sijaitsee yhtiön pääkonttori ja suurin tuotantolaitos. Royal Unibrew syntyi tanskalaisten panimoiden fuusiosta vuonna 1989. Tuolloin vuonna 1901 perustettu Faxe Bryggeri ja Jyske Bryggerier yhdistyivät *Bryggerigruppen A/S*:ksi. Vuonna 2005 yhtiön nimi muutettiin nykyiseen muotoon, johon uusien fuusioiden myötä kuuluivat myös Albani Bryggerierne A/S ja Maribo Bryghus A/S.

## Katso myös
* Luettelo Kööpenhaminan pörssissä noteeratuista yhtiöistä

## Lähteet
Kroatian parlamenttivaalit 2011

**Kroatian parlamenttivaalit 2011** toimitettiin joulukuun neljäntenä päivänä 2011 Kroatiassa. Vaaleissa valittiin 151 edustajaa Kroatian parlamenttiin, ehdolla oli 4&nbsp;359. Äänioikeutetuista n. 54,3 prosenttia äänesti. Vaalit olivat ensimmäiset sen jälkeen, kun Kroatia oli neuvotellut Euroopan unioniin liittymisestä. Vaaleja edeltäneen vaalikauden aikana eräs pääministeri joutui eroamaan korruptiosyytteiden vuoksi. Vaalit voitti keskusta-vasemmistolainen Kukuriku. Hallitseva Kroatian demokraattinen liitto sai korruptiosyytteiden takia suuren vaalitappion.

## Tulokset
Vaalien jälkeinen paikkajako:
* Kukuriku: 80 paikkaa
* Kroatian demokraattinen liitto: 30 paikkaa
* Kroatian demokraattinen liitto - kansalaispuolue: 13 paikkaa
* Etnisten vähemmistöjen edustajat: 8 paikkaa
* Slavonian ja Baranjan demokraattinen liitto: 6 paikkaa
* Työväenpuolue: 6 paikkaa
* Demokraattinen liitto - Demokraattinen keskusta: 4 paikkaa
* Ivan Grubisic, sitoutumattomat: 2 paikkaa
* Kroatian talonpoikaispuolue: 1 paikka
* Oikeuksien puolue - Ehta oikeuksien puolue: 1 paikka.

## Lähteet
Catherine Binet

**Catherine Marine Louise Binet** (12. maaliskuuta 1944 Tours – 20. helmikuuta 2006 Pariisi) oli ranskalainen elokuvaohjaaja.

Porvarilliseen perheeseen (isä oli lääkäri) syntynyt Binet ilmaisi 16-vuotiaana haluavansa elokuvantekijäksi, mutta sen esti hänen perheensä, joka halusi hänelle kielitutkinnon. Tehtyään englannin kielen tutkinnon valmiiksi hän kuitenkin asettui Pariisiin aikomuksenaanpätevöityä oppisopimuskoulutuksella elokuva-ammattiin. Kymmenen vuotta hän työskenteli toimittajana ja teki vuonna 1972 dokumenttielokuvan saksalaisesta kuvittaja-valokuvaaja Hans Bellmeristä.

Catherine Binet joutui odottamaan yli kuusi vuotta voidakseen kuvata ensimmäisen pitkän elokuvan. Bellmerin eroottisesta ja surrealistisesta maailmasta innostuneena hän kehitti aiheesta huolellisen fantasiakäsikirjoituksen. Lukuisat tuottajat, joille hanke esiteltiin, osoittautuivat skeptisiksi ja torjuivat sen. Käsikirjoituksen luki myös Federico Fellini, joka puhui siitä  innostuneesti Gaumontin johtajalle Daniel Toscan du Plantierille, mutta tilanne ratkesi vasta, kun Catherine tapasi Georges Perecin, joka rakastui häneen ja hänen projektiinsa niin paljon, että rahoitti sen.

Elokuva saatiin kuvattiin kuudessa viikossa kesällä 1980. *Les Jeux de la comtesse Dolingen de Gratz* -nimellä teos esiteltiin Cannesin elokuvajuhlilla vuonna 1981 sivunäyttämöllä. Se sai ristiriitaisia ​​arvosteluja: kriitikot moittivat erityisesti liiallista barokkisuutta ja epälineaarista kerrontaa. Samat tuomiot annettiin uudelleen saman vuoden syyskuussa, kun elokuva esitettiin Venetsian elokuvajuhlilla.

Kokemukseen pettynyt Binet omistautui myöhemmin muiden taidedokumenttien tekemiseen, kuten piirtäjä Jacques Carelmanista (1983) ja japanilaisesta muotisuunnittelijasta Hanae Morista (1986) tehtyihin dokumentteihin. Keskipitkä elokuva *Te souviens-tu de Gaspard Winckler?* on omistettu hänen kumppaninsa Georges Perecille, johon hän säilyi romanttisen tämän kuolemaan asti vuonna 1982.

## Filmografia
### Pitkä draama
* *Les Jeux de la comtesse Dolingen de Gratz*, 1980

### Lyhyet taide-elokuvat
* *Trompe-l'œil*, 1982 
* *Les Passages parisiens*, 1982
* *Jacques Carelman*, 1983
* *Hanae Mori, haute couture*, 1986

### Dokumenttielokuvat
* *Film sur Hans Bellmer*, 1972
* *Te souviens-tu de Gaspard Winckler?*, 1990, Georges Perecin kanssa

## Näyttelijänä
* 1970 : *Le Printemps*, ohjaaja Marcel Hanoun

## Lähteet
Kroatian parlamenttivaalit 2007

**Kroatian parlamenttivaalit 2007** järjestettiin Kroatiassa 25. marraskuuta 2007. Vaaleissa valittiin 151 edustajaa Kroatian parlamenttiin. Valituista 32 oli naisia. Vaaleissa annettiin n. 2,6 miljoonaa ääntä, ja äänestysprosentti oli noin 57,2&nbsp;%. Vaaleissa oli 251 listaa ja 3&nbsp;585 ehdokasta. Vaaleissa vaaliteemoiksi nousi talouskysymykset ja EU- ja Nato-asiat. Parlamentti hajotti itsensä ennen vaaleja 12.10.2007.

## Tulokset
Paikkajako vaalien jälkeen:
* Kroatian demokraattinen liitto: 66 paikkaa
* Kroatian sosiaalidemokraattinen puolue: 56 paikkaa
* Kroatian talonpoikaispuolue - Sosiaaliliberaalit: 8 paikkaa
* Kansanpuolue: 7 paikkaa
* Slavonian ja Baranjan demokraattinen liitto: 3 paikkaa
* Istrian demokraattinen kokous: 3 paikkaa
* Oikeistopuolue: 1 paikka
* Eläkeläispuolue: 1 paikka.

## Lähteet
Sciolze

**Sciolze** () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 1&nbsp;455 asukasta.

## Lähteet

## Aiheesta muualla
Kroatian parlamenttivaalit 2003

**Kroatian parlamenttivaalit 2003** toimitettiin Kroatiassa 23. marraskuuta 2003. Vaalit olivat maan itsenäistymisen jälkeen neljännet. Vaaleissa valittiin 151 edustajaa Kroatian parlamenttiin. Vaalit voitti Kroatian demokraattinen liitto. Vaalien jälkeen voittajapuolue loi vähemmistöhallituksen, jossa oli HDZ:n lisäksi Kroatian talonpoikaispuolue, sosiaaliliberaalit/demokraattinen keskusta sekä eläkeläispuolue.

## Tulokset
Puolueet saivat paikkoja seuraavasti:
* Kroatian demokraattinen liitto: 66 paikkaa
* SDP-IDS-SLD-LS: 43 paikkaa
* HNS-SBHS-PGS: 11 paikkaa
* Kroatian talonpoikaispuolue: 9 paikkaa
* Oikeuksien puolue - Zagorian demokraattinen puolue: 8 paikkaa
* Vähemmistöjen edustajat: 8 paikkaa
* Kroatian sosiaaliliberaalinen puolue - Demokraattinen keskusta: 3 paikkaa
* Eläkeläispuolue: 3 paikkaa
* Demokraattinen talonpoikaispuolue: 1 paikka.

## Lähteet
Kroatian parlamenttivaalit 2000

**Kroatian parlamenttivaalit 2000** toimitettiin 3. tammikuuta 2000 Kroatiassa. Vaaleissa valittiin 151 edustajaa Kroatian parlamenttiin. Alun perin vaalit piti järjestää jo vuonna 1999, mutta niitä siirrettiin, koska presidentti Franco Tudjman ei ollut työkykyinen. Nopeasti päätöksen jälkeen Tudjman kuoli. Vaalien jälkeen muodostettiin kuuden puolueen hallitus.

## Tulokset
Vaalitulokset:
* SDP - HSLS: 71 paikkaa
* Kroatian demokraattinen liitto: 40 paikkaa
* HSS - IDS - LS - HNS - ASH: 24 paikkaa
* Kroatia ulkomailla -edustajat: 6 paikkaa
* Vähemmistöjen edustajat: 5 paikkaa
* HSP - HKDU: 5 paikkaa.

## Lähteet
Kroatian parlamenttivaalit 1995

**Kroatian parlamenttivaalit 1995** toimitettiin Kroatiassa 29. lokakuuta 1995. Vaaleissa valittiin edustajat Kroatian parlamenttiin. Vaaleissa oli n. 2,5 miljoonaa äänestäjää, äänestysprosentti oli 68,8&nbsp;%. Kroatian demokraattinen liitto sai eniten paikkoja. Puolueen tavoitteena oli saada kaksi kolmannesta parlamentin paikoista. Vaaleissa presidentti Tudjman nousi esiin, joka nostettiin sotasankariksi, koska kroatialaisjoukot voittivat vaalien aikaan serbijoukot Kroatiassa ja Bosnia-Hertsegovinassa.

## Tulokset
Vaalitulokset:
* Kroatian demokraattinen liitto: 75 paikkaa
* Yhteislista: 20 paikkaa
* Kroatian sosiaaliliberaalinen puolue: 11 paikkaa
* Kroatian sosiaalidemokraattinen puolue: 9 paikkaa
* Kroatian oikeuksien puolue: 4 paikkaa
* Muut: 8 paikkaa.

## Lähteet
Ørsted (yritys)

**Ørsted A/S** (aik. **DONG Energy**, 2006–2017) on Tanskan suurin energiayhtiö, jonka pääkonttori sijaitsee Frederician Skærbækissa. Yhtiö vaihtoi nimensä, kun vanhan nimen alkuosa *Dansk Oile og Naturgas*, ei ollut enää sopiva yhtiön keskityttyä vihreän energian tuotantoon ja jakeluun. Ørstedillä oli vuonna 2019 noin 6 500 työntekijää, joista 4 500 Tanskassa. Suurin osa heistä jakautui Frederician pääkonttorin ja Gentoften konttorin välillä. Tanskan valtio omistaa yrityksestä 50,1 prosenttia.

## Katso myös
* Luettelo Kööpenhaminan pörssissä noteeratuista yhtiöistä

## Lähteet
Kroatian parlamenttivaalit 2015

**Kroatian parlamenttivaalit 2015** järjestettiin 8. marraskuuta 2015 Kroatiassa. Kyseessä oli ensimmäiset vaalit, jotka käytiin Kroatian ollessa Euroopan unionin jäsen. Vaalikampanjointi keskittyi kahteen suureen puolueeseen: sosiaalidemokraatteihin (hallituksessa ennen vaaleja) ja demokraattiseen liittoon (oppositiossa ennen vaaleja). Molemmat puolueet johtivat vaaliliittoja: sosiaalidemokraatit Kroatia on kasvussa -liittoa ja demokraattinen liitto Isänmaallista liittoa. Opposition Isänmaallinen liitto voitti vaalit.

## Tulokset
Paikkajako vaalien jälkeen:
* Isänmaallinen liitto: 59 paikkaa
* Kroatia on kasvussa: 56 paikkaa
* Sitoutumattomien silta: 19 paikkaa
* IDS: 3 paikkaa
* HDSSB: 2 paikkaa
* Zagrebin pormestarin liitto: 2 paikkaa
* Ihmiskilpi: 1 paikka
* Menestynyt Kroatia: 1 paikka.

## Lähteet
Runousyhdistys Karhu

**Runousyhdistys Karhu** on vuonna 2023 perustettu yhdistys, joka jakaa Tanssiva karhu- ja Kääntäjäkarhu-palkinnon. Yhdistyksen perusti kirjailija Markus Leikola, jotta Yleisradion lopettamille palkinnoille saatiin jakaja. Leikola pitää Tanssivaa karhua Suomen merkittävimpänä runopalkintona ja siksi halusi, että sen jakaminen jatkuu. Palkintoraadin puheenjohtaja vaihtuu vuosittain. Vuosittain vaihtuvan raadin puheenjohtaja on Vilja-Tuulia Huotarinen.

Ehdokkaat julkistetaan Turun kirjamessuilla ja palkitut Helsingissä marraskuussa kirjallisuusyhteisö Tekstin talon kanssa.

## Lähteet

## Aiheesta muualla
* Runousyhdistys Karhun verkkosivut